એમએસપીથી ખેડૂત કે વેપારીઓ જેવા બિન-ખેડૂતને લાભ થાય છે તે જે તે કૃષિ બજારોના સપ્લાય-માંગના ગણિત પર આધાર રાખે છે. સામાન્યરીતે, જો કે, ભારતમાં ખેડૂતો પર લણણી પછી તરત જ તેમના ઉત્પાદનો વેચવાનું દબાણ હોય છે. આ કારણે તેમને પુરવઠો તુરંત બજારમાં મુકવો પડે છે, જ્યારે વેપારીઓને ખરીદી માટે યોગ્ય સમયની રાહ જોવી પોસાય છે. વધુમાં, વિવિધ માર્કેટિંગ પદ્ધતિઓની ગેરહાજરીમાં, સમયસરતા અંગેની અનિશ્ચિતતા અને એમએસપી પ્રોક્યુરમેન્ટની સ્ટોક મર્યાદા બજારના ભાવમાં ઘટાડો કરી શકે છે જેનો વેપારીઓ પુરો લાભ ઉઠાવે છે. તેથી ખેડૂતો માટે ખાસ કરીને બજારમાં વેપારીઓને વેચતા નાના ખેડૂતો માટે ટેકાના ભાવની વિસંગત અસરો પાયમાલી સર્જે તેવી શક્યતા છે. સૌથી વધુ તેઓ જ આ નીચા બજાર ભાવના ભોગ બનશે, કારણ કે એમએસપી જેવી સપોર્ટ સ્કીમ્સ તેમના સુધી ક્યારેય પહોંચતી નથી.